Mogens Thorsens gate (Oslo)

Mogens Thorsens gate (1-15, 2-10) er en gate på Frogner i Oslo. Gaten går parallelt med Bygdøy allé mellom Niels Juels gate og Frederik Stangs gate. Gaten er enveiskjørt, og er derfor veldig stille. Opprinnelig var gaten ment å gå helt til Fritzners gate, men det ble ikke gjennomført.

Gaten fikk sitt navn i 1896 etter Mogens Thorsen, som sammen med sin kone stiftet legatet Mogens Thorsens og Hustrus Stiftelse.

I gaten er det leiegårder fra 1900-, 1920- og 1930-årene, og blant arkitektene er Carl Ferdinand Linthoe og Fin Wollebæk (nr. 1), Hans Backer Fürst (nr. 2), Gunnar Schultz (nr. 3 og 5) og Ove Ekman og Einar Smith (nr. 9).

Referanser

Kilder 
 Oslo byleksikon: Mogens Thorsens gate

Eksterne lenker 
 

Veier i Oslo oppkalt etter menn
Veier på Frogner (strøk)